ALIHANKINTASOPIMUS 
Osapuolet:	
Alihankkijan nimi

	Alihankkijan lähiosoite
	Alihankkijan postitoimipaikka

Alihankkijan puhelinnumero

	Alihankkijan sähköposti
	Alihankkijan Y-tunnus, jos on
	
Päämiehen nimi

	Päämiehen osoite
	Päämiehen sähköposti

Alihankintatyön suorituspaikat (toimipaikat ja laitteet) ja niiden sijainti (osoitteet):

	
Tuotteiden käsittelyyn liittyvät tehtävät ja niiden hoitajat

	
Sopimusehdot

	
Alihankkijan sitoumus 
•	Alihankkija sitoutuu siihen, että alihankintasopimuksen kohteena olevaan toimintaan sovelletaan Euroopan parlamentin ja neuvoston asetuksen (EU) 2018/848 mukaista valvontajärjestelmää.
•	Alihankkija sitoutuu noudattamaan päämiehen luomusuunnitelmassa kuvattuja toimintatapoja. 
•	Alihankkija sallii valvontaviranomaisen toimeksi antamat tarkastukset alihankinnan kohteena olevissa tiloissa ja toiminnoissa.
•	Alihankkija sitoutuu maksamaan tarkastuksesta aiheutuvat maksut Ruokaviraston hinnaston mukaisesti 
	
Paikka ja aika	
	
Alihankkijan allekirjoitus ja nimenselvennys	

•	Päämies sisällyttää alihankinnan kohteena olevat tilat ja toiminnot omaan luomusuunnitelmaansa.
•	Päämies ilmoittaa alihankinnan kohteena olevat toimipaikat valvontaviranomaiselle.
•	Päämies vastaa alihankkijan toiminnasta, sekä siitä että se on luomuvaatimusten mukaista.

Paikka ja aika	
	
Päämiehen allekirjoitus ja nimenselvennys		
Tätä alihankintasopimusta on tehty kaksi kappaletta, yksi kummallekin osapuolelle.	
Liitteet	

ALIHANKINTASOPIMUS-MALLI

Mitä on alihankinta?
Alihankinnassa päämies siirtää luomutuotteiden käsittelyvaiheita ja toimintoja alihankkijan tehtäväksi. Tyypillinen esimerkki on luomutilan viljan kuivaaminen tavanomaisesti viljellyllä naapuritilalla siten, että naapuritila hoitaa kuivaukseen ja varastointiin liittyvää viljankäsittelyä. Alihankintaa voidaan soveltaa myös tuotteiden valmistustoimintaan (esimerkiksi tuotteen valmistus, jauhaminen, pakkaaminen, varastointi, teurastus). 
Tunnusomaista alihankinnalle on, että luomutuotteen (esimerkiksi luomuhillo) raaka-aineiden (luomumarjat ja luomusokeri) omistajuus säilyy koko alihankintatoiminnon ajan päämiehellä. 

Mitä alihankinta ei ole: 
Alihankintaa ei ole työn ostaminen kuten esim. puinti, sadonkorjuu, kylvö

Alihankintatoimintojen luomuvalvonta
Alihankintatoiminnot tarkastetaan osana päämiehen toimintaa eikä alihankkijalta edellytetä valvontaan kuulumista itsenäisenä toimijana, ellei tällä ole omaan lukuun suoritettavaa luomutoimintaa. Poikkeuksena ovat luomurehujen rahtisekoittajat, joiden on aina kuuluttava luomurehujen valvontajärjestelmään, kun luomurehuja valmistetaan luomutiloille.

Alihankkijoiden toimipaikat tarkastetaan paikan päällä vähintään kerran vuodessa, mutta ei aina samalla kertaa, kun esimerkiksi päämiehen maatila tai toimitilat, näin esimerkiksi silloin kun samalla alihankkijalla on monta päämiestä. Tarkastuskertomus ja päätös tarkastuksesta toimitetaan aina päämiehelle. 

Alihankkijan sitoumus
Vaikka alihankkijat eivät kuulu luomuvalvontaan itsenäisinä toimijoina, alihankkijoiden päämiehelle suorittamien alihankintatoimintojen on oltava tarkastettavissa. Siksi päämiehen on pyydettävä alihankkijalta kirjallinen sitoumus, jonka tarkoituksena on osoittaa Euroopan parlamentin ja neuvoston asetuksen (EU) 2018/848 artiklan 34.3 kohdan mukaisesti, että vastuu toiminnasta on päämiehellä ja, että alihankkijan tiloissa sovelletaan edellä mainitun asetuksen mukaista valvontajärjestelmää. Päämies liittää sitoumuksen osaksi omaa luomusuunnitelmaansa. Alihankkijan toimipaikan ilmoittamisesta valvontaviranomaiselle vastaa päämies. 

Alihankintasopimusmalli sisältää esimerkin tavasta, jolla alihankkija voi sitoumuksen antaa. 

Luonnonmukaista tuotantoa koskevat säädökset:
o	Euroopan parlamentin ja neuvoston asetus (EU) 2018/848 luonnonmukaisesta tuotannosta ja luonnonmukaisesti tuotettujen tuotteiden merkinnöistä 
o	Laki luonnonmukaisesta tuotannosta 1330/2021

Täyttöohjeita

Alihankintatyön suorituspaikat (toimipaikat ja laitteet) ja niiden sijainti (osoitteet):
Toimipaikkoja voivat olla esimerkiksi tuotteiden 
•	käsittelylaitokset ja paikat (kuivuri, siilo, varasto tai lavapaikka)
•	valmistuslaitokset ja varastot (mylly, leipomo, mehupuristamo, teurastamo, jne.)

Tuotteiden käsittelyyn liittyvät tehtävät ja niiden hoitajat
Päämies on aina vastuussa luomuvalvonnalle tuotteiden käsittelystä, joten on tärkeää kuvata huolellisesti, miten tehtävät on sovittu hoidettavaksi päämiehen ja alihankkijan välillä.  

Tehtäviä voivat olla esimerkiksi tuotteiden kuljetukset, vastaanotto, erillään pito, puhdistustoimenpiteet, valmistus, merkintä, varastointi, luovutukset ja muu käsittelyyn liittyvä työ. Alihankintatoimintojen osalta kirjanpito on laadittava siten, että päämiehen luomutilalle/toimipisteelle saapuvat ja sieltä lähtevät tuotteet ovat jäljitettävissä toimittajiin, myyjiin, vastaanottajiin ja ostajiin. Vaikka alihankkija laatisi kirjanpidon, päämiehen vastuulla on varmentua, että se on riittävä jäljitettävyyden takaamiseksi.

Sopimusehdot
Mallia voidaan täydentää sisällyttämällä siihen myös muita sopimusosapuolten ja luomuvalvonnan kannalta olennaisia, kuvattavia ja sovittavia asioita.